Windows Live Messenger (Ελληνικό Μενού)

Για να ενεργοποιήσω την εφαρμογή:

Μενού Start, επιλογή Programs.

Επιλέγω Windows Live Messenger και πατώ το enter.
Ή κάνω διπλό κλικ στο εικονίδιο.

Στο παράθυρο που ανοίγει γράφω το e-mail μου (πλαίσιο: «Διεύθυνση Ηλεκτρονικού Ταχυδρομείου»).
Προσοχή, να περιλαμβάνει και το κομμάτι μετά το παπάκι @.

Στο πλαίσιο «Κωδικός Πρόσβασης», γράφω τον μυστικό κωδικό μου.

Σημείωση: αν δεν χρησιμοποιώ δικό μου υπολογιστή, καλό θα είναι να προσέξω να ΜΗΝ είναι επιλεγμένα τα κουτιά: «Απομνημόνευση της ταυτότητάς μου» και «Απομνημόνευση κωδικού πρόσβασης». Το κουτί «Αυτόματη είσοδος», αν το επιλέξω επιλέγονται αυτόματα και τα δυο πιο πάνω. Αυτό σημαίνει ότι μπαίνω στο λογαριασμό μου μόλις ενεργοποιήσω την εφαρμογή.

Για να βγω από την εφαρμογή:

Θα πρέπει πρώτα να φύγω από το λογαριασμό μου.

Μενού Αρχείο (κεντρικό παράθυρο)

Επιλογή Έξοδος.

Μετά βγαίνω από την εφαρμογή:

Μενού Αρχείο (κεντρικό παράθυρο)

Επιλογή Κλείσιμο.
Ή Alt και F4.

Για να προσκαλέσω κάποιον και να τον προσθέσω στις επαφές μου:

Μενού Επαφές (κεντρικό παράθυρο)

Επιλογή Προσθήκη Επαφών

Δακτυλογραφώ το e-mail του ατόμου που θέλω να προσθέσω στις επαφές μου και

Πατώ Enter.

Για να διαγράψω κάποιον από τις επαφές μου:

Μενού Επαφές (κεντρικό παράθυρο).

Επιλογή Διαγραφή Επαφής

Επιλέγω την επαφή που θέλω να διαγράψω και πατώ το Enter.
Αν θέλω να σβηστεί οριστικά η επαφή από τον λογαριασμό μου, επιλέγω το κουτάκι δίπλα από το «Να αποκλειστεί αυτή η επαφή», πατώντας το διάστημα.

Για να περιορίσω τις γραμμές εργαλείων ώστε να διευκολύνομαι στη μετακίνηση μου:

Αν την πρώτη φορά που θα χρησιμοποιήσω μια επαφή για συνομιλία, πατώντας το Shift και tab δεν με παίρνει στην απάντηση του συνομιλητή μου, τότε ακολουθώ την πιο κάτω διαδικασία.

Θα χρειαστεί να το κάνω μόνο μια φορά.

Μενού Εργαλεία.

Επιλογή Εμφάνιση Γραμμών Εργαλείων.

Δεξί βέλος, επιλογή Βασική και Enter.

Ξανά μενού Εργαλεία και Επιλογή Εμφάνιση Γραμμών Εργαλείων, δεξί βελάκι και κάτω βελάκι για να επιλέξω Μορφοποίηση.

Ξαναπατώ το Enter.

Αποστολή άμεσου μηνύματος:

Ενεργοποιώ τη λειτουργία Virtual Focus (num pad πλην).

Με το κάτω βέλος μετακινούμαι και ακούω ποιες επαφές είναι κάτω από το: «Συνδεδεμένος αυτή τη στιγμή» (κεντρικό παράθυρο).

Επιλέγω την επαφή που θέλω να στείλω άμεσο μήνυμα και πατώ δυο φορές το διάστημα.

Γράφω το μήνυμα και πατώ Enter.

Περιμένω την απάντηση.

Για να ακούω τις απαντήσεις στη συνομιλία –διαχείριση συνομιλίας:

Ακολουθώ την πιο πάνω διαδικασία για να ανοίξω ένα παράθυρο συνομιλίας με μια από τις επαφές μου.

Γράφω το μήνυμα και πατώ το enter.

Πατώ τα πλήκτρα Alt και Tab, μια φορά για να μην βρίσκομαι εστιασμένος στο παράθυρο της συνομιλίας, ώστε να με ειδοποιήσει ο messenger όταν μου απαντήσει ο συνομιλητής μου.

Όταν ακούσω τον προειδοποιητικό ήχο ξαναπατώ τα πλήκτρα Alt και Tab, για να εμφανιστεί το παράθυρο συνομιλίας μπροστά μου και πάλι.

Πατώ μια φορά τα πλήκτρα shift και tab και μετά κάτω βέλος μέχρι να ακούσω την απάντηση.

Για να απαντήσω πατώ tab γράφω και πατώ Enter.

Για να τερματίσω μια συνομιλία:

Πατώ Escape (το παράθυρο επαφής κλείνει και τελειώνει η συνομιλία. Αν ο συνομιλητής μου μου ξαναγράψει θα εμφανιστεί και πάλι το παράθυρο, χωρίς την προηγούμενη συνομιλία να φαίνεται σε αυτό).

Για να καθορίσω την «κατάσταση» στην οποία βρίσκομαι:

Μενού Αρχείο (κεντρικού παραθύρου)

Επιλογή «Κατάσταση»

Από το υπομενού επιλέγω ανάμεσα στις πιο κάτω επιλογές:
Συνδεδεμένος
Απασχολημένος
Επιστρέφω σύντομα
Δεν βρίσκομαι στον υπολογιστή
Βρίσκομαι σε κλήση
Λείπω για φαγητό
Εμφάνιση εκτός σύνδεσης.

Για να αποκλείσω μια επαφή:

Αυτό σημαίνει ότι, εγώ θα βλέπω αυτή την επαφή και την κατάσταση στην οποία βρίσκεται, αλλά η συγκεκριμένη επαφή, μέχρι εγώ να ακυρώσω τον αποκλεισμό, θα με βλέπει ως να μην είμαι συνδεδεμένος.

Πως θα το κάνω:

Στο κεντρικό παράθυρο του WLM (για Windows Live Messenger), επιλέγω με το Virtual Focus (Num Pad – και βελάκια πάνω κάτω) την επαφή που θέλω να αποκλείσω.

Όταν τη βρω τότε πατώ το Application Button για να εμφανιστεί το μενού. Αυτόματα η λειτουργία Virtual Focus απενεργοποιείται και με τα βελάκια πάνω κάτω μπορώ να μετακινηθώ στο μενού αυτό.

Βρίσκω την επιλογή: «Αποκλεισμός Επαφής» και πατώ το Enter.

Αυτό θα ισχύει για τη συγκεκριμένη επαφή, κάθε φορά που θα χρησιμοποιώ τον WLM, μέχρι να ακυρώσω τον αποκλεισμό.

Για να καταργήσω τον αποκλεισμό επαφής:

Ακολουθώ τα ίδια βήματα με πιο πάνω μέχρι να βρεθώ στο μενού από όπου είχα επιλέξει «Αποκλεισμός Επαφής» και αυτή τη φορά επιλέγω «Κατάργηση Αποκλεισμού Επαφής» που αντικατέστησε την προηγούμενη επιλογή. Πατώ το Enter και η επαφή αυτή θα με βλέπει πάλι ότι είμαι συνδεδεμένος.

Για να προσθέσω ψευδώνυμο σε μια επαφή:

Ακολουθώ και πάλι τα ίδια βήματα με πιο πάνω, αλλά αυτή τη φορά επιλέγω «Προσθήκη Ψευδωνύμου».

Πατώ το Enter και γράφω κατευθείαν το όνομα που θέλω να βλέπω για την επαφή αυτή στη λίστα με τις επαφές μου στο κεντρικό παράθυρο του WLM.

Αφού γράψω αυτό που θέλω πατώ Enter.

Αν μετανιώσω, απλά πατώ escape πριν το Enter και ακυρώνεται η εντολή βγαίνοντας και από το μενού.

Αν θέλω να ξανά αλλάξω το όνομα κάνω τα ίδια βήματα.

Σημείωση: Από το μενού αυτό μπορώ να κάνω και άλλες ενέργειες που γίνονται από τα μενού του κεντρικού παραθύρου του WLM, όπως διαγραφή επαφής , αποστολή άμεσου ή άλλου μηνύματος, επεξεργασία επαφής κλπ.

Για να αποστείλω Αρχείο μέσω του Windows Live Messenger

Μενού Αρχείο (του παραθύρου συνομιλίας)

Επιλογή «Αποστολή ενός μόνο αρχείου» και Enter.

Το παράθυρο που θα ανοίξει είναι το ίδιο με το Open της Word, για παράδειγμα. Ψάχνω το αρχείο που θέλω να στείλω και πατώ το Enter.

Για να παραλάβω ένα αρχείο που μου έχουν στείλει μέσω του Windows Live Messenger:

Στο παράθυρο της συνομιλίας το βρίσκω εκεί που βρίσκονται οι απαντήσεις του συνομιλητή μου.

Όταν το βρω πατώ τα πλήκτρα Alt και C για να το αποδεκτώ, Alt και V για να το αποθηκεύσω και Alt και D για να το απορρίψω.

Όταν το αποδεκτώ:

Όταν το αρχείο «κατεβεί», λαμβάνω γραπτό μήνυμα όπως όταν μου δίνει απάντηση ο συνομιλητής μου.

Μπαίνω στη λειτουργία Virtual Focus (num pad πλην) και με το κάτω βέλος πάω να το βρω.

Όταν βρεθώ πάνω του πατώ το διάστημα.

Στο παράθυρο που θα ανοίξει επιλέγω Open (με το αριστερό βέλος ή το tab) και πατώ Enter.

Μου το ανοίγει με την εφαρμογή με την οποία έχει δημιουργηθεί το συγκεκριμένο αρχείο (π.χ. MS Word για αν είναι Document). Χειρίζομαι το αρχείο ανάλογα (μπορώ π.χ. να το φυλάξω, να το επεξεργαστώ, να τυπώσω ή απλά να το κλείσω αφού το δω).